Ierbarul de plante din zona Dobrogei, realizat special pentru Regele Ferdinand
Arhivele Naționale ale României prezintă publicului o expoziția foto-documentară inedită la Congresul European de Horticultură, organizat de Universitatea de Ştiințe Agronomice şi Medicină Veterinară Bucureşti la Palatul Parlamentului, în perioada 12-16 mai 2024.
Participanții pot admira Ierbarul de plante din zona Dobrogei, realizat de Ernest Grințescu, în perioada 1900 - 1925, special pentru Regele Ferdinand; documente referitoare la începuturile învățământului horticol în România; albumul cu fotografii de la prima expoziție horticolă organizată la Bucureşti în anul 1915; manuscrise cu lucrări de specialitate realizate de Petre S. Aurelian şi Ernest Grințescu; acte referitoare la diverse grădini şi parcuri publice; precum şi miniaturi din documente medievale conținând elemente vegetale, informează un comunicat al Arhivelor Naționale ale României.